पेट्रोल-डीजल की बढ़ी कीमतों पर विपक्ष के आरोपों के जवाब में केंद्रीय कानून मंत्री ने कहा, "हम जनता के साथ खड़े हैं और इसका समाधान निकालने की कोशिश कर रहे हैं। पेट्रोल-डीजल के दाम बढ़ाना हमारे हाथ में नहीं है। तेल का उत्पादन करने वाले देशों ने अपने उत्पादन को सीमित कर रखा है।" भारत बंद के दौरान देश में हुई तोड़फोड़ और जहांनाबाद में हुई एक बच्ची की मृत्यु पर रविशंकर प्रसाद ने कहा, "भारत बंद के नाम पर पेट्रोल पंपों में आग लगाई जा रही है। बसोंऔर गाड़ियों को तोड़ा जा रहा है। कांग्रेस पार्टी जवाब दे कि हिंसा की इन घटनाओं का कौन जिम्मेदार है। बिहार में एंबुलेंस समय से अस्पताल नहीं पहुंच पाई जिसके कारण 2 साल की बच्ची की दुखद मौत हो गई, राहुल गांधी जवाब दें कि इसका जिम्मेदार कौन है?"